En lille nisse rejste
En lille nisse rejste
med ekstrapost fra land til land;
hans agt det var at hilse
på verdens største mand.

Han kom til stormogulen
og der, hvor kæmpekålen gror;
men mellem alle kæmper
ham tyktes ingen stor.

Da gik han ned til havet
og stirred' i det klare vand;
han smilte, - thi nu havde
han set den største mand!

Børnesange
Julius Christian Gerson forfatter
J.C. Gebauer komponist